Pályázati felhívás

**Az Emberi Erőforrások Minisztériuma**  
  
nevében  
  
a **Nemzeti Szociálpolitikai Intézet**  
  
által meghirdetett

**JELNYELV2021** kódszámú

**” Térítésmentes jelnyelvi tolmácsszolgáltatás támogatása**  
**2021. szeptember 1-jétől 2024. június 30-ig terjedő időszakra”**  
című pályázati programhoz

Az **Emberi Erőforrások Minisztériuma** nevében a jelnyelvi tolmácsszolgálatok  
működésének és a jelnyelvi tolmácsszolgáltatás igénybevételének feltételeiről szóló 62/2011.  
(XI.10.) NEFMI rendelet alapján a Nemzeti Szociálpolitikai Intézet általános, nyílt pályázatot  
hirdet a **térítésmentes jelnyelvi tolmácsszolgáltatás állami támogatásának**  
**igénybevételére.**

Az Emberi Erőforrások Minisztériuma a pályázat lebonyolításával a **Nemzeti**  
**Szociálpolitikai Intézet**et mint **módszertani központot** (a továbbiakban: **Lebonyolító**)  
bízza meg.

1. **A pályázat hivatkozási száma, megnevezése**  
JELNYELV2021 kódszámú, „Térítésmentes jelnyelvi tolmácsszolgáltatás támogatása  
2021. szeptember 1-jétől 2024. június 30-ig terjedő időszakra”

2. **A pályázat jellege**  
Nyilvánosan meghirdetett általános pályázat.

3.**A pályázat forrása**  
**A program** első megvalósítási szakaszában **(2021.09.01.-2022.06.30.) 367 100 000,- Ft a**  
pályázaton nyertes szervezeteknek továbbadandó **pályázati keret, melynek** forrása az  
EMMI 20/19/12 Egyes szociális, gyermekvédelmi, gyermekjóléti és fogyatékos személyek  
esélyegyenlőségét elősegítő ágazati szakmai programok támogatása előirányzatán (Áht  
azonosító 385595) rendelkezésre áll.

4. **A pályázat célja**  
A pályázat közvetlen célja a jelnyelvi tolmácsszolgálatok országos hálózatának  
működéséhez szükséges vissza nem térítendő támogatás nyújtása, ezáltal a magyar  
jelnyelvről és a magyar jelnyelv használatáról szóló 2009. évi CXXV. törvényben kötelező  
állami feladatként meghatározott térítésmentes jelnyelvi tolmácsszolgáltatás biztosítása. A  
pályázat közvetett célja a siket, nagyothalló és siketvak személyek jelnyelvi  
tolmácsszolgáltatáshoz való hozzáférésének biztosítása, ezáltal önálló életvitelük és  
társadalmi esélyegyenlőségük előmozdítása.

5. **A pályázat keretében megvalósítandó tevékenységek**  
A pályázati program 19 megyei és 3 fővárosi, összesen 22 jelnyelvi tolmácsszolgálat  
támogatását teszi lehetővé Magyarország területén.

**A támogatható pályázatok maximális száma:** 22 db

6. **A támogatások mértéke, a támogatható költségek**  
- **Alaptámogatás**: a tolmácsszolgálat működéséhez nyújtott, – a 62/2011. (XI.10.)  
NEFMI rendelet (továbbiakban: Jmr.) 26. §-a szerinti kiadásokra elszámolható –  
állami támogatás.  
- **Kiegészítő támogatás**: a Jmr. 5. számú mellékletében foglalt havi térítésmentes  
jelnyelvi tolmácsolási óraszám túllépése esetén a tolmácsszolgálat által igényelhető  
többlettámogatás.

A megpályázható maximális alaptámogatási összegek számításánál irányadó a  
tolmácsszolgálatnál az alaptámogatás terhére, munkaviszony keretében alkalmazottak  
együttes heti munkaideje a Pályázati útmutatóban foglaltak szerint.  
Kizárólag a program megvalósításához szükséges, a pályázatban tervezett, illetve a  
finanszírozási szerződésben megjelölt tevékenységhez közvetlenül kapcsolódó költségek  
számolhatóak el. A pályázaton elnyert támogatás felhasználhatóságáról és elszámolásának  
módjáról a Segédlet a munkalapok kitöltéséhez, a szakmai beszámoló és pénzügyi  
elszámolás elkészítéséhez c. dokumentum rendelkezik részletesen.

7. **A pályázat benyújtására jogosultak köre**Pályázat benyújtására a Pályázati útmutatóban meghatározottak jogosultak.

8. **A pályázat benyújtására vonatkozó információk**  
A pályázatot a jelnyelvi tolmácsszolgálatot létesítő, illetve működtető fenntartó nyújtja be a  
Lebonyolítónak.  
  
Amennyiben a pályázó több ellátási területen kíván tolmácsszolgálatot létrehozni, illetve  
működtetni, úgy ellátási területenként külön pályázatot kell benyújtania.

**A pályázat benyújtásának módja**  
A Pályázati űrlapot és annak mellékleteit a Pályázati útmutatóban meghatározottak szerint  
kell benyújtani. A kitöltésre vonatkozó utasításokat szigorúan be kell tartani.

**Pályázat benyújtásának helye, határideje**

Nemzeti Szociálpolitikai Intézet  
Székhely és postai levelezési cím: 1138 Budapest, Váci út 191.

A postai úton benyújtott pályázatokat határidőben benyújtottnak tekinti a Lebonyolító, ha  
azokat a határidő lejártáig ajánlott küldeményként postára adták.

**Postai úton: 2021. július 23. (postára adás 2021. július 23-án éjfélig)**  
**Személyesen: 2021. július 23. 14 óra**

**A benyújtással kapcsolatos részletes információkat a Pályázati útmutató II. része**  
**tartalmazza.**

9.**A pályázat elbírálásának menete, szempontjai**  
A pályázatok elbírálásának menetét, és szempontjait a Pályázati útmutató tartalmazza.

10. **A pályázat eredményéről történő értesítés várható időpontja**  
**2021. augusztus 11.**

A döntést követően a nyertes lista közzétételre kerül a [www.nszi.hu](https://www.nszi.hu/) honlapon.  
A Pályázókat a támogatási döntésről a Lebonyolító a döntésről szóló nyertes lista  
kézhezvételétől számított 3 napon belül írásban értesíti.

11. **Szerződéskötés**  
A Lebonyolító abban az esetben köti meg a finanszírozási szerződést a  
Kedvezményezettekkel, amennyiben az Emberi Erőforrások Minisztériumával a programra  
vonatkozóan az együttműködési megállapodás megkötésre kerül.

A Lebonyolító a nyertes pályázatot benyújtó fenntartóval - a nyertes pályázatok számától  
függetlenül - egy finanszírozási szerződést köt, melyben a jelnyelvi tolmácsszolgálat  
fenntartója kötelezettséget vállal arra, hogy a jogszabályokban és a finanszírozási  
szerződésben meghatározottaknak megfelelően biztosítja a jelnyelvi tolmácsszolgáltatást és  
működteti a tolmácsszolgálatot.  
A finanszírozási szerződés megkötésének feltétele a jogszabályban és a pályázati kiírásban  
meghatározott dokumentumok benyújtása. A dokumentumokat a nyertes pályázónak a  
pályázati döntésről szóló értesítés kézhezvételétől számított 10 napon belül kell megküldenie  
a Lebonyolító részére.

12. **A támogatás elszámolására vonatkozó információk**  
A fenntartó a finanszírozási időszak alatt minden év augusztus 15-ig június 30-ai forduló  
nappal, tolmácsszolgálatonként részletes, a támogatás felhasználásának és a tevékenység  
megvalósításának szakmai vonatkozásait is tartalmazó – elszámolást nyújt be a módszertani  
központhoz az igénybe vett alap- és kiegészítő támogatásról.

13. **A támogatás jogosulatlan igénybevételének következményei**  
A Lebonyolító a finanszírozási szerződést azonnali hatállyal felmondja, ha a fenntartó a  
pályázatban, az ahhoz csatolt iratokban, vagy a finanszírozási szerződés megkötéséhez  
benyújtott dokumentumokban szándékosan valótlan adatot közölt, vagy valamely jelentős  
tényt, körülményt elhallgatott.

14. **További információk**  
A teljes pályázati dokumentáció elérhető a Lebonyolító honlapján: [www.nszi.hu](https://www.nszi.hu/)  
A pályázati felhívással kapcsolatban további információ Mózesné Ruzsák Beátától kérhető  
a következő e-mail címen: [mozes.bea@nszi.hu](mailto:mozes.bea@nszi.hu)  
A beérkezett kérdésekre adott válaszok a Lebonyolító honlapján ([www.nszi.hu](https://www.nszi.hu/)) a Pályázati  
felhívás mellett a „gyakran ismételt kérdések” (GYIK) rovatban jelennek meg, legkésőbb a  
pályázat beadási határidejét megelőző 5. napig. Ezt követően nincs lehetőség további  
kérdések küldésére

A pályázat az alábbi linken érhető el:

<https://www.nszi.hu/palyazatok/palyazati-felhivasok/teritesmentes-jelnyelvi-tolmacsszolgaltatas-tamogatasa-2021_-szeptember-1-jetol-2024_-junius-30-ig-terjedo-idoszakra>