A Klebelsberg Központ

nevében

az Emberi Erőforrások Minisztériuma

pályázatot hirdet

a Brüsszeli I. sz. Európai Iskolában

pedagógus munkakör ellátására

**A munkaviszony időtartama:**

határozott idejű jogviszony

**Foglalkoztatás jellege:**

teljes munkaidő

**A munkavégzés helye:**

Brüsszeli I. sz. Európai Iskola (Uccle) - Brussels I European School (Uccle)

Avenue du Vert Chasseur 46

B-1180 Bruxelles, Belgium

**A megbízás időtartama:**

A munkaviszony határozott időre: 2022. szeptember 1-jétől – 2024. augusztus 31-ig szól. Az első két év sikeres teljesítése esetén a munkaviszony meghosszabbítható további három, majd négy évvel.

**A munkakörhöz tartozó lényeges feladatok:**

általános iskolai tanító munkakör

**Munkabér és juttatások:**

A nemzeti köznevelésről szóló 2011. évi CXC. törvény és végrehajtási rendeletei alapján a pedagógusok előmeneteli rendszerére vonatkozó szabályok alapján a Klebelsberg Központtal (a továbbiakban: KK) kötött munkaszerződés szerint azzal, hogy a munkaszerződés kiegészítésre kerül az Európai Iskolák hálózatának besorolása szerint (www.eursc.eu) az Európai Iskolák euróban fizetett munkabérével.

**Pályázati feltételek:**

* büntetlen előélet,
* annak igazolása, hogy a pályázó nem áll foglalkozástól eltiltás hatálya alatt,
* általános iskolai tanító, főiskolai végzettség,
* az angol vagy francia nyelv legalább B2 szintű ismerete,
* legalább 5 év tanítói munkakörben szerzett szakmai gyakorlat

**A pályázat elbírálásánál előnyt jelent:**

* az angol vagy francia nyelv C1 szintű ismerete,
* a francia és/vagy német nyelv B2 szintű ismerete,
* tanítási gyakorlat a pályázati felhívásban felsorolt bármely idegen nyelven,
* SNI tanulók tanításában szerzett tapasztalat,
* multikulturális környezetben szerzett munkatapasztalat,
* a tanulók tanórán kívüli kreatív időtöltését segítő érdeklődési területek és az ezeken a területeken szerzett iskolai gyakorlat,
* jó kommunikációs, együttműködési és problémamegoldó készség,
* pedagógus szakvizsga

**A pályázat részeként benyújtandó iratok, igazolások:**

* az álláshely betöltéséhez szükséges végzettséget, szakképzettséget igazoló okmány másolata,
* a nyelvismeret meglétét igazoló okmány(ok) másolata,
* 90 napnál nem régebbi hatósági erkölcsi bizonyítvány a büntetlen előélet igazolására, valamint annak igazolására, hogy a pályázó nem áll olyan foglalkozástól eltiltás hatálya alatt, amely a jogviszony létesítését nem teszi lehetővé,
* a pályázó legalább 5 éves szakmai gyakorlatát igazoló dokumentum; a munkáltató igazolása – bélyegzővel, aláírással – a legalább 5 éves pedagógus-munkakörben eltöltött szakmai gyakorlatról,
* Europass típusú önéletrajz magyar és angol nyelven,
* motivációs levél referenciák feltüntetésével magyar és angol nyelven,
* nyilatkozat arról, hogy a pályázó hozzájárul a teljes pályázati anyagának sokszorosításához, továbbításához (harmadik személlyel közléséhez),
* nyilatkozat arról, hogy a pályázó hozzájárul személyes adatainak pályázattal összefüggő kezeléséhez

**A munkakör betöltésének időpontja:**

A munkakör 2022. szeptember 1. napjától tölthető be.

**A pályázatok benyújtásának határideje:**

2022. május 10.

A pályázati kiírással kapcsolatosan további információt Lázárné Somogyi Fanni az EMMI Köznevelési Stratégiai Főosztályának munkatársa nyújt a +36 1 79 54548-as telefonszámon.

**A pályázatok benyújtásának módja:**

Postai úton. A cím az Emberi Erőforrások Minisztériuma 1055 Budapest, Szalay utca 10-14. Köznevelésért Felelős Helyettes Államtitkár Titkársága

**A pályázatok benyújtásának formája:**

Papír alapon, zárt borítékban, 2 példányban

**A pályázat elbírálásának módja, rendje:**

A beérkezett pályázati dokumentumok feldolgozása alapján, majd a legalkalmasabb pályázók szóbeli meghallgatását követően. Az Értékelő Bizottság a jelölt jelenlegi munkahelyén óralátogatást is kezdeményezhet. A végső döntést az Értékelő Bizottság hozza meg, melyet a Köznevelési Stratégiai Főosztályról, a Multilaterális Kapcsolatokért Felelős Főosztályról delegált kormánytisztviselők, a Klebelsberg Központ munkatársa, továbbá az Európai Iskolák magyar szekciójának középiskolai és általános iskolai inspektorai alkotnak.

**A pályázatok elbírálásának határideje:**

2022. június 15.

**A pályázati kiírás közzétételének helye:**

* *www.kormany.hu*